# อารูบา

| อารูบา |
| --- |
| ประเทศองค์ประกอบของราชอาณาจักรเนเธอร์แลนด์ |
| *Land Aruba* (ดัตช์) *Pais Aruba* (ปาเปียเมนตู) |
|  ธงชาติ Coat of arms |
| **เพลงชาติ**: *อารูบาดูชีเตรา* ("อารูบา ดินแดนอันอ่อนหวาน")  |
| ที่ตั้งของอารูบาในภูมิภาคแคริบเบียน |
|  |
| ก่อนแยกตัว | เนเธอร์แลนด์แอนทิลลีส |
| สถาปนา | 1 มกราคม 1986 |
| เมืองหลวงและเมืองใหญ่สุด | โอรันเยสตัด ﻿ / ﻿ |
| ภาษาราชการ | ภาษาดัตช์และภาษาปาเปียเมนโต |
| กลุ่มชาติพันธุ์  | * *หมายเหตุ: จำนวนประชากรจำแนกตามสัญชาติ*
* ดัตช์ 78.7%
* โคลอมเบีย 6.6%
* เวเนซุเอลา 5.5%
* โดมินิกัน 2.8%
* เฮติ 1.3%
* อื่น ๆ 5.1%
 |
| การปกครอง | ราชาธิปไตยภายใต้รัฐธรรมนูญและประชาธิปไตยระบบรัฐสภา |
|  |
| • พระมหากษัตริย์  | สมเด็จพระราชาธิบดีวิลเลม-อเล็กซานเดอร์ |
| • ผู้ว่าราชการ  | เฟรดิส เรฟุนยอล |
| • นายกรัฐมนตรี  | ไมก์ เอมัน |
|  |
| สภานิติบัญญัติ | รัฐสภาอารูบา |
| พื้นที่ |
| • รวม | 180 ตารางกิโลเมตร (69 ตารางไมล์) (189) |
| • แหล่งน้ำ (%) | น้อย |
| ความสูงจุดสูงสุด | 188 เมตร (617 ฟุต) |
| ประชากร |
| • สำมะโนประชากรปี 2025 | 108,880 |
| • ความหนาแน่น | 560.4 ต่อตารางกิโลเมตร (1,451.4 ต่อตารางไมล์) |
| จีดีพี (อำนาจซื้อ) | ประมาณ 2023 |
| • รวม |  $5.502 พันล้าน |
| • ต่อหัว |  $51,352 |
| จีดีพี (ราคาตลาด) | ประมาณ 2023 |
| • รวม |  $3.827 พันล้าน |
| • ต่อหัว |  $35,717 |
| สกุลเงิน | โฟลรินอารูบา (AWG) |
| เขตเวลา | UTC−4 (เวลามาตรฐานแอตแลนติก) |
| ฝั่งคนขับ | ขวา |
| รหัสโทรศัพท์ | +297 |
| รหัส ISO 3166 | * AW
* NL-AW
 |
| โดเมนบนสุด | .aw |

**อารูบา** (ดัตช์และปาเปียเมนตู: *Aruba*) เป็นเกาะหนึ่งมีความยาว 32 กิโลเมตร ตั้งอยู่ในหมู่เกาะเลสเซอร์แอนทิลลีสในทะเลแคริบเบียน อยู่ห่างจากคาบสมุทรปารากัวนา (รัฐฟัลกอน ประเทศเวเนซุเอลา) ไปทางเหนือ 27 กิโลเมตร อารูบาเป็นหนึ่งในสี่ประเทศองค์ประกอบ (constituent country) ของราชอาณาจักรเนเธอร์แลนด์ เกาะแห่งนี้มีความแตกต่างจากดินแดนส่วนใหญ่ในแถบแคริบเบียน กล่าวคือ มีอากาศแห้ง ภูมิอากาศเช่นนี้สนับสนุนการท่องเที่ยวเนื่องจากผู้มาเยือนสามารถคาดหวังว่าจะได้พบอากาศอบอุ่นและแสงแดดจัดได้แน่นอน เกาะนี้มีเนื้อที่ 193 ตารางกิโลเมตร เป็นส่วนหนึ่งของหมู่เกาะเอบีซี (ABC islands)

## ภูมิศาสตร์

อารูบาเป็นส่วนหนึ่งของหมู่เกาะเลสเซอร์แอนทิลลีส หรือเจาะจงลงไปอีกก็คือแนวลูกโซ่ลีเวิร์ดแอนทิลลีส โดยทั่วไปมีลักษณะราบเรียบ ไม่มีแม่น้ำ แต่ก็มีชื่อเสียงจากหาดทรายสีขาวที่ส่วนใหญ่จะอยู่ทางชายฝั่งทางใต้และตะวันตกของตัวเกาะ ซึ่งเป็นบริเวณที่ได้รับการกำบังจากกระแสน้ำอันรุนแรงจากมหาสมุทร ส่วนชายฝั่งทางเหนือและตะวันออกไม่ได้รับการป้องกัน จึงได้รับผลกระทบจากทะเลมากกว่าและมนุษย์ก็ไม่ได้เข้าไปแตะต้องมากนัก ภายในเกาะมีเนินเขาบางแห่งที่มีความสำคัญ เช่น โฮยแบร์ค (Hooiberg) มีความสูง 165 เมตร (541 ฟุต) และเมานต์ยามาโนตา (Mount Jamanota) ซึ่งเป็นจุดสูงสุดของเกาะ มีความสูง 188 เมตร (617 ฟุต) เหนือระดับน้ำทะเล

อารูบาเป็นดินแดนสมาชิกต่างหากของราชอาณาจักรเนเธอร์แลนด์ ตัวเกาะไม่มีเขตการปกครองย่อยลงไปอีก ทางทิศตะวันออกได้แก่ กือราเซาและโบแนเรอ ทั้งสองเกาะเดิมเป็นดินแดนส่วนตะวันตกเฉียงใต้ของเนเธอร์แลนด์แอนทิลลีส อารูบาและอดีตเกาะของเนเธอร์แลนด์แอนทิลลีสทั้งสองเกาะนี้เป็นที่รู้จักกันในชื่อ หมู่เกาะเอบีซี

ภูมิอากาศของเกาะเป็นแบบร้อนภาคพื้นสมุทร ปรากฏความหลากหลายทางอุณหภูมิในแต่ละฤดูเล็กน้อย ซึ่งช่วยดึงดูดนักท่องเที่ยวตลอดทั้งปี อุณหภูมิโดยทั่วไปมีลักษณะเกือบสม่ำเสมอที่ประมาณ 28 องศาเซลเซียส (82 องศาฟาเรนไฮต์) และมีลมสินค้าจากมหาสมุทรแอตแลนติกพัดผ่าน ปริมาณน้ำฝนเฉลี่ยรายปีเกือบ 500 มิลลิเมตร (20 นิ้ว) ส่วนใหญ่จะตกในปลายฤดูใบไม้ร่วง

## ข้อมูลประชากร

| ข้อมูลประชากร |
| --- |
| สัญชาติ |  | เปอร์เซ็นต์ |
| อารูบัน |    | 66% |
| โคลัมเบีย |    | 9.1% |
| อื่นๆ |    | 6.2% |
| ดัตช์ |    | 4.3% |
| โดมินิกัน |    | 4.1% |
| ชาวเวเนซุเอลา |    | 3.2% |
| ชาวคูราเซา |    | 2.2% |
| ชาวเฮติ |    | 1.5% |
| ชาวซูรินาม |    | 1.2% |
|
ชาวเปรู |    | 1.1% |
| ชาวจีน |    | 1.1% |

## ภาพ

* สะพานธรรมชาติในอารูบา
* พระอาทิตย์ตกในอารูบา
* โอรันเยสตัด เมืองหลวงของดินแดน

## อ้างอิง

{[Authority control}}